b"\n_START_ARTICLE_\nHist\xc3\xb2ria del teatre\n_START_PARAGRAPH_\nLa hist\xc3\xb2ria de teatre \xc3\xa9s la hist\xc3\xb2ria del conjunt de produccions teatrals. Les manifestacions dram\xc3\xa0tiques s'han produ\xc3\xaft a totes les cultures del m\xc3\xb3n. Les m\xc3\xa9s antigues van tenir lloc abans de la utilitzaci\xc3\xb3 de la parla i solien estar relacionades amb rituals. Des d'aleshores diferents formes teatrals s'han anant presentant al llarg de la hist\xc3\xb2ria fins a l'actualitat, quan conviuen produccions in\xc3\xa8dites amb altres m\xc3\xa9s antigues, tant amb posades en escena tradicionals com innovadores._NEWLINE_Algunes produccions teatrals antigues s'han perdut, altres han anat evolucionant adaptant-se als diferents canvis socials i culturals, transformant-se. D'algunes se n'ha recuperat informaci\xc3\xb3 - text teatral, imatges, testimonis- mitjan\xc3\xa7ant la recerca. Totes, tant les pertanyents al teatre popular com les d'autor, han conformat la personalitat del teatre actual._NEWLINE_La hist\xc3\xb2ria del teatre catal\xc3\xa0 descriu la hist\xc3\xb2ria del teatre en llengua catalana.\n_START_SECTION_\nAntiguitat\n_START_PARAGRAPH_\nLa majoria dels estudis consideren que els or\xc3\xadgens del teatre s'han de buscar en l'evoluci\xc3\xb3 dels rituals m\xc3\xa0gics. Alguns, relacionats amb la ca\xc3\xa7a, igual que les pintures rupestres, o amb la collita agr\xc3\xadcola, mesclats amb altres arts esc\xc3\xa8niques com la m\xc3\xbasica i la dansa, van desembocar en aut\xc3\xa8ntics espectacles dram\xc3\xa0tics als que hom rendia culte als d\xc3\xa9us i s'expressaven els principis espirituals de la comunitat. Aquest car\xc3\xa0cter \xc3\xa9s un factor com\xc3\xba a l'aparici\xc3\xb3 del teatre en totes les civilitzacions.\n_START_SECTION_\nAntic Egipte\n_START_PARAGRAPH_\nA l'Antic Egipte, a mitjans del segon mil\xc2\xb7lenni abans de l'edat cristiana, es representaven ja drames sobre la mort i resurrecci\xc3\xb3 d'Osiris. Es comen\xc3\xa7a el teatre per mitj\xc3\xa0 de m\xc3\xa0scares i dramatitzacions amb elles._NEWLINE_El teatre sorgeix com a lloc p\xc3\xbablic per al culte i representaci\xc3\xb3 de mites a Egipte, com despr\xc3\xa9s es far\xc3\xa0 amb els actes sacramentals medievals.\n_START_SECTION_\nSegle XX\n_START_PARAGRAPH_\nAl llarg del segle XX, el ballet cl\xc3\xa0ssic dels Ballets Russos evoluciona a dansa expressiva, dansa moderna i dansa contempor\xc3\xa0nia, successivament i incloent aquesta \xc3\xbaltima el desenvolupament de la dansa-teatre. Pel que fa a l'\xc3\x92pera i el teatre, en general comencen tamb\xc3\xa9 progressivament a incorporar cada vegada m\xc3\xa9s elements d'altres arts esc\xc3\xa8niques, alhora que el teatre de diferents continents s'influeix m\xc3\xbatuament. El naturalisme passa de moda per a donar pas a diferents po\xc3\xa8tiques teatrals. Es juga amb els anacronismes. Els actors s\xc3\xb3n novament int\xc3\xa8rprets multidisciplinaris. El teatre recupera l'espai p\xc3\xbablic i conquesta nous espais esc\xc3\xa8nics, sortir de l'encotillada escena a la italiana. Noves tecnologies van renovant l'escenografia i la posada en escena en general. Hom busca de nou utilitats per al teatrem\xc3\xa9s enll\xc3\xa0 de l'entreteniment pur: pol\xc3\xadtiques, socials, pedag\xc3\xb2giques, etc."